АҞӘА, хәажәкыра 6 — Sputnik. Франциатәи абаронесса Ирина фон Дреиер, шәышықәса анылхыҵуаз аламҭалаз Урыстәыла атәылауаҩра лоуит. Хәажәкыра 18 рзы лара илыгәҭакуп Урыстәыла Ахада иалхра лхы алалырхәырц. Абри атәы аанацҳауеит РИА Новости.
"Сан лыбжьы лҭиуеит. Аконсулра ахаҭарнакцәа ишырҳәаз ала Межевҟа иааиуеит сан лыбжьы лҭиирц", — иҳәеит абаронесса лԥа.
Париж иҟоу Урыстәыла аконсулра ахаҭарнакцәа ирҳәеит Лионтәи алхратә комиссиа № 8311 алахәылацәа абаронесса илҭаауеит лыбжьы лҭиирцаз, лара уажәшьҭа алхырҭатә комиссиахь лшьапала дахьзымнеиуазы ҳәа.
Абаронесса Ирина Владимир-иԥҳа фон Дреиер — аемигрант Владимир фон Дреиер иԥҳа, 2015 шықәса абҵарамзазы Урыстәыла атәылауаҩра лоуит. Атәылауаҩшәҟәы лнапы иаиркит Франциа иҟоу Урыстәыла Ацҳаражәҳәаҩ Александр Орлов.
Фон Дреиер лшәышықәсахыҵра азгәалҭеит Урыстәыла.
Абаронесса Ирина Владимир-иԥҳа фон Дреиер диит 1915 шықәса ԥхынҷкәын 15 рзы Москва. 1920 шықәса абҵарамзазы Дреиерраа Урыстәыла аанрыжьит.
Урыстәыла Ахада иалхра мҩаԥысуеит 2018 шықәса хәажәкыра 18 рзы. Франциа абжьыҭиразы иаартуп алхырҭатә ҭыԥқәа быжьба, Монако – акы.